[{"text_idx": "#000001", "text": "Rhun yn paratoi i gynrychioli ei wlad unwaith eto yn y rygbi"}, {"text_idx": "#000002", "text": "Wrth i Rhun ap Iorwerth a gweddill tim rygbi\u2019r Cynulliad Cenedlaethol baratoi i wynebu tim Ty\u2019r Cyffredin a Thy\u2019r Arglwyddi yn Llundain penwythnos yma, mae Rhun wedi bod yn edrych no\u0302l ar ei atgofion o\u2019r gem ddiwethaf yng Nghaerdydd:"}, {"text_idx": "#000004", "text": "Ar y 6ed o Chwefror 2015 y cefais i fy nghap rygbi cyntaf dros fy ngwlad. Wel, nid cap i Gymru a bod yn fanwl gywir, ond fy ymddangosiad cyntaf i di\u0302m Cynulliad Cenedlaethol Cymru."}, {"text_idx": "#000007", "text": "Y drws nesaf, ym mhair Stadiwm y Mileniwm, roedd Cymru yn paratoi i chwarae Lloegr ym mhencampwriaeth y 6 gwlad, ac ar y diwrnod hwnnw yn unol a\u0302 thraddodiad bellach mae Cynulliad Cenedlaethol Cymru yn herio Ty\u0302\u2019r Cyffredin a Thy\u0302\u2019r Arglwyddi."}, {"text_idx": "#000008", "text": "O flaen torf o rai cannoedd, roedd yn ge\u0302m galed, gorfforol. Ar yr asgell oeddwn i. Cyfle i roi tacl gynnar ar yr A.S. Alun Cairns yn rhoi gwen ar fy wyneb ac yn dod a\u0302 bloedd gan y dorf. Fy nghyd-A.C. Andrew RT Davies yn rhoi pas dwt \u2018drwy\u2019r drws cefn\u2019 i greu un cais, minnau (wir!) yn cael o wefr o fod yn rhan o symudiad yn pasio\u2019r bel drwy\u2019r dwylo ar y ffordd at gais arall. Cael ergyd i fy ysgwydd chwith dri chwarter ffordd drwy\u2019r ge\u0302m, a gadael y cae, ond y gwaith caled wedi\u2019i wneud a ninnau ar y ffordd at fuddugoliaeth enwog arall. Y sgo\u0302r terfynol 33:14."}, {"text_idx": "#000009", "text": "Dros beint wedyn, cydymdeimlwyd ag Ysgrifennydd Cymru Stephen Crabb ar ei anaf i\u2019w law. Bu mewn plastr am wythnosau wedyn. Gwobrwywyd y chwaraewyr mwyaf disglair. Ond yn bennaf oll roedd cyfle i bob un ohonom, y chwaraewyr, y timau cefnogol, y trefnwyr (a\u2019r ffans, wrth gwrs!) i gofio bod pwrpas i hyn, a miloedd o bunnau\u2019n rhagor wedi eu codi i\u2019n helusen, Bowel Cancer UK."}]